শ্রেষ্ঠ অ্যানিমেটেড চলচ্চিত্র বিভাগে গোল্ডেন গ্লোব পুরস্কার
শ্রেষ্ঠ অ্যানিমেটেড চলচ্চিত্র বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা অ্যানিমেশন চলচ্চিত্রের জন্য প্রদান করা হয়। ২০০৭ সালের ৬৪তম গোল্ডেন গ্লোব পুরস্কার আয়োজন থেকে এই চলচ্চিত্র পুরস্কার প্রদান করা হয়ে আসছে। শুরুতে শ্রেষ্ঠ অ্যানিমেটেড চলচ্চিত্র বিভাগে তিনটি চলচ্চিত্রকে মনোনয়ন দেওয়া হত, যেখানে অন্যান্য বিভাগের জন্য পাঁচটি করে মনোনয়ন দেওয়া হয়। পিক্সারের কারস এই বিভাগের প্রথম পুরস্কার বিজয়ী চলচ্চিত্র।